CELEX: 62018TN0322
Language: da
Date: 2018-05-23 00:00:00
Title: Sag T-322/18: Sag anlagt den 23. maj 2018 — García Ruiz mod Parlamentet

201808030622050812018/C 294/613222018TC29420180820DA01DAINFO_JUDICIAL20180523464721Sag T-322/18: Sag anlagt den 23. maj 2018 — García Ruiz mod Parlamentet
 ---documentbreak--- C2942018DA4610120180523DA0061461472Sag anlagt den 23. maj 2018 — García Ruiz mod Parlamentet
   (Sag T-322/18)2018/C 294/61Processprog: spansk
      Parter
   
   
      Sagsøger: Faustino-Francisco García Ruiz (Alcorcón, Spanien) (ved advokat C. Manzano Ledesma)
   
      Sagsøgt: Europa-Parlamentet
   
      Sagsøgerens påstande
   
   
            —
         
         
            Det lægges til grund at afgørelsen fra Udvalget for Andragender er blevet anfægtet ved nærværende søgsmål, hvorefter det fastslås, dels at sagen skal fremmes til realitetsbehandling, dels at sagsøgerens rettigheder er blevet tilsidesat, idet dennes interesser derved sikres for Retten.
         
      
            —
         
         
            Parlamentet tilpligtes at betale sagsomkostningerne.
         
      
      Søgsmålsgrunde og væsentligste argumenter
   
   Til støtte for søgsmålet har sagsøgeren anført følgende:
   Søgsmålet er anlagt, fordi Udvalget for Andragender i forhold til sagsøgeren blot har udstedt en retsakt svarende til en henstilling eller en udtalelse, således at sagsøgerens rettigheder følgelig ikke er beskyttede, hvilket er i strid med traktaten i henhold til artikel 232, stk. 3, TEF og artikel 265, stk. 3, TEUF.
   De afgørelser, som den offentlige forvaltning i Comunidad de Madrid og domstolene har truffet, har medført et tab for sagsøgeren for så vidt angår dennes økonomiske rettigheder og interesser, hvilket er i strid med sagsøgerens ret til at modtage en ydelse som tillæg til den pension, som Comunidad de Madrid har anerkendt.
   Comunidad de Madrids administrative afgørelse og de af domstolene afsagte domme medfører forskelsbehandling og diskrimination for så vidt angår den ydelse, som pensionister, frivillige såvel som ufrivillige, modtager.
   Den Europæiske Union har kompetencen for så vidt angår pensioner, hvorfor det påhviler Retten at beskytte sagsøgerens ret, efter at den offentlige forvaltning og de nationale domstole har afslået den ret, som Unionens domstoles faste praksis og direktiverne vedrørende lighed i forbindelse med modtagelse af ydelser giver borgerne, såfremt der ikke foreligger nogen faktisk eller retligt objektiv begrundelse for en forskel på ydelserne til de to kategorier af pensionister.